stanford-oval/wikipedia huggingface dataset:
Jetstorm
Transformers: Animated

Transformers: Animatedissa Jetstrom on nuori Eliittivartioston soturi, joka on kaksoisveljensä, Jetfiren, ohella yksi ensimmäisistä lentävistä Autoboteista. He toimivat Sentinel Primen ja Jazzin alaisuudessa. Hän ja Jetfire kykenevät myös yhdistymään mahtavaksi taistelijaksi nimeltä Safeguard. Jetstorm käyttää asenaan tuulta. Jetstormin äänenä sarjassa on Phil LaMarr.
Transformers: Robots in Disguise

Transformers: Robots in Disguisessa Jetstorm on yksi palkkionmetsästäjän, Driftin Mini-Coneista. Jetstorm ja hänen ystävänsä Slipstream olivat ennen pikkurikollisia, mutta Drift muutti heidän elämänsä ja soi kunnian palvella ja oppia häneltä.
Aiheesta muualla

Lisätietoa Jetstormista TFWIKI.Netissä, Transformers-aiheisesta wikiassa
Transformers
Juliet Cuthbert

| Juliet Jean Cuthbert |
| --- | --- |

Henkilötiedot
Syntynyt: 9. huhtikuuta 1964 (ikä 60) Jamaika
Yleisurheilija
Pituus:  160 cm
Paino:  54 kg
Laji:  pikajuoksu
Ennätykset:  100 metrin juoksu: 10,83 (1992) 200 metrin juoksu: 21,75 (1992)
| Mitalit> Maa:   Jamaika.Naisten yleisurheilu. Olympialaiset  | Mitalit> Maa:   Jamaika.Naisten yleisurheilu. Olympialaiset  | Mitalit> Maa:   Jamaika.Naisten yleisurheilu. Olympialaiset  | Maa:   Jamaika> Naisten yleisurheilu. |
| --- | --- | --- | --- |
|  Hopeaa | Barcelona 1992 | 100 metrin juoksu |  |
|  Hopeaa | Barcelona 1992 | 200 metrin juoksu |  |
|  Pronssia | Atlanta 1996 | 4 × 100 metrin viesti |  |
| MM-kisat  | MM-kisat  | MM-kisat  |  |
|  Kultaa | Tokio 1991 | 4 × 100 metrin viesti |  |
|  Hopeaa | Göteborg 1995 | 4 × 100 metrin viesti |  |
|  Hopeaa | Ateena 1997 | 4 × 100 metrin viesti |  |
|  Pronssia | Helsinki 1983 | 4 × 100 metrin viesti |  |
Juliet Jean Cuthbert (s. 9. huhtikuuta 1964) on aktiiviuransa päättänyt jamaikalainen pikajuoksija ja olympiamitalisti.
Cuthbert edusti Jamaikaa olympialaisissa neljä kertaa, vuosina 1984, 1988, 1992 ja 1996. Vuonna 1984 Los Angelesissa hän selviytyi 100 metrin juoksussa välieriin ja oli mukana pikaviestissä kahdeksanneksi sijoittuneessa Jamaikan joukkueessa. 1988 Soulissa Cuthbert oli 100 metrillä seitsemäs, viestissä Jamaika jäi ulos finaalista. Vuonna 1992 Barcelonassa hän otti hopeaa sekä 100 että 200 metrin juoksussa ja oli mukana myös viestissä, joka päättyi Jamaikan osalta keskeytykseen finaalissa. Vuoden 1996 olympialaisissa Atlantassa Cuthbert oli 200 metrillä seitsemäs, 100 metrillä välierissä sekä mukana voittamassa pronssia Jamaikan pikaviestijoukkueen mukana.
Olympiamitaleiden lisäksi Cuthbert saavutti urallaan neljä mitalia pikaviestissä MM-kisoista. Hän voitti kultaa Tokiossa 1991, hopeaa Göteborgissa 1995 ja Ateenassa 1997 sekä pronssia Helsingissä 1983.
Cuthbert juoksi ennätyksensä sekä 100 että 200 metrillä vuonna 1992. Hänen 100 metrin ennätyksensä on 10,83 ja 200 metrin ennätyksensä 21,75.
Joseph Leopold Imesch

Joseph Leopold Imesch (21. kesäkuuta 1931 Grosse Pointe Farms – 22. joulukuuta 2015) oli yhdysvaltalainen roomalaiskatolinen piispa. Hänet vihittiin papiksi Detroitin arkkihiippakuntaan 16. joulukuuta 1956 ja nimitettiin sen vihkipiispaksi sekä Pomarian titulaaripiispaksi 8. helmikuuta 1973. Piispaksi vihkiminen seurasi 3. huhtikuuta. Pääkonsekraattorina toimi John Francis Dearden, jota avustivat Walter Joseph Schoenherr ja Thomas John Gumbleton.
Imesch sai 30. kesäkuuta 1979 nimityksen Joliet in Illinoisin piispaksi, jonka virkaan hänet asetettiin 28. elokuuta. Hän jäi eläkkeelle 16. toukokuuta 2006.
Joseph Loschmidt

Josef Loschmidt
Joseph Loschmidt (15. maaliskuuta 1821 Počerny – 8. heinäkuuta 1895 Wien) oli muun muassa kineettistä kaasuteoriaa tutkinut itävaltalainen fyysikko. Hän sai ensimmäisenä laskettua jota kuinkin luotettavan arvon kaasun molekyylien läpimitalle. Hänen mukaansa on nimetty Loschmidtin vakio tai Loschmidtin luku, joka kertoo kaasussa olevien molekyylien lukumäärän tilavuusyksikköä kohti normaaliolosuhteissa. Hän laski vakion arvon vuonna 1865.
Loschmidt opiskeli kaksi vuotta Prahan yliopistossa, jossa tapasi mentorinsa ja myöhemmän tukijansa filosofi Franz Exnerin. Hän muutti Wieniin 20-vuotiaana ja valmistui Wienin teknillisestä yliopistosta vuonna 1846. Loschmidtilla oli vaikeuksia saada akateemista virkaa ja hän työskenteli pitkään lukion opettajana.
Saksankielisissä maissa nykyistä Avogadron vakioa kutsutaan toisinaan myös Loschmidtin luvuksi.
Joseph Leitgeb

Joseph (Ignaz) Leitgeb (myös Leutgeb; 6. lokakuuta 1732 – 27. helmikuuta 1811 Wien) oli itävaltalainen käyrätorvensoittaja. Hän on maineikkaimpia klassismin aikakauden puhallinsoittajia Wolfgang Amadeus Mozartin häntä varten säveltämän ohjelmiston ansiosta.
Leitgebin isä Leopold oli viulisti. Poikakin oppi soittamaan käyrätorven lisäksi viulua. Leitgebin ensimmäisenä tai toisena etunimenä kirjallisissa lähteissä usein käytetyn Ignaz-nimen on myöhemmin arvioitu perustuneen virhetulkintaan. Leitgeb kiersi solistina laajalti ja esiintyi muun muassa Pariisin Concert Spirituel -konserttisarjassa. Hän asettui vuonna 1777 Wieniin. Hän oli Mozartin ystävä tämän kuolemaan (1791) saakka. Mozart sävelsi Leitgebia varten konserttojen lisäksi todennäköisesti käyrätorvikvinteton (K407) ja käyrätorviosuuksia muissa teoksissa. Leitgebin muuhun ohjelmistoon kuului sittemmin kadonneita konserttoja Leopold Hofmannilta, Michael Haydnilta ja Carl Ditters von Dittersdorfilta. Myös Joseph Haydnin käyrätorvikonsertto vuodelta 1762 on mahdollisesti omistettu Leitgebille. Leitgebin ohjelmistossa on mainittu hänen itse säveltämänsä konsertto, jota kuitenkin on epäilty todellisuudessa Michael Haydnin sittemmin kadonneeksi teokseksi. Leitgeb ilmeisesti päätti aktiivisen uransa esiintyjänä vuonna 1792.
Leitgeb meni vuonna 1760 naimisiin Barbara Plazzerianin kanssa. Pariskunta sai useita lapsia, joista ensimmäinen syntyi vuonna 1762 ja kuoli vesirokkoon vuonna 1763. Leitgeb on usein mainittu juustoa tuottaneen yrityksen omistajaksi, mutta ajan verorekisterissä tai muissa asiakirjoissa ei ole tiedolle vahvistusta.
Jorge Luis Campos

Jorge Luis Campos Velázquez (s. 11. elokuuta 1970) on paraguaylainen jalkapalloilija, pelipaikaltaan keskikenttäpelaaja. Hän pelasi Paraguayn maajoukkueessa 46 maaottelua ja teki niissä kuusi maalia vuosina 1995–2004.
Campos edusti kotimaansa seurojen lisäksi kiinalaista Beijing Guoania, meksikolaista Cruz Azulia, chileläistä Universidad Católicaa ja argentiinalaista Quilmesiä.
Juri Platonov

| Juri Platonov> Henkilötiedot |
| --- | --- |
Syntynyt: 14. kesäkuuta 2000 (ikä 24) Saratov, Venäjä
Kansalaisuus:   Venäjä
Jääkiekkoilija
Pelipaikka:  hyökkääjä
Maila:  oikea
Pituus:  181 cm
Paino:  78 kg
Seura
Seura:  Rubin Tjumen
Sarja:  VHL
Pelaajaura
Pääsarjaura:  2018–
Aik. seurat:  Metallurg Magnitogorsk (KHL)
Juri Platonov (ven. Юрий Платонов; s. 14. toukokuuta 2000 Saratov, Venäjä) on venäläinen jääkiekkoilija, joka pelaa VHL-seura Rubin Tjumenin riveissä. Kausilla 2018–2021 hän pelasi ensin VHL:n ja MHL:n ja sitten VHL:n ohessa KHL-seura Metallurg Magnitogorskissa, yhteensä 13 ottelua.
Jorge Luis Pinto

| Jorge Luis Pinto Afanador |
| --- | --- |
[[Tiedosto:|250px|]]
Henkilötiedot
Syntynyt: 16. joulukuuta 1952 (ikä 71)
Kansalaisuus:   kolumbialainen
Ammatti:  jalkapallovalmentaja
Aiheesta muualla
Kotisivu
Jorge Luis ”Explosivo” Pinto Afanador (s. 16. joulukuuta 1952 San Gil, Kolumbia) on kolumbialainen jalkapallovalmentaja, joka valmentaa nykyisin Hondurasin jalkapallomaajoukkuetta. Hänellä on uransa aikana ollut peräti 19 valmennuspestiä, joista ensimmäinen oli vuonna 1984 Millonarios FC:n valmentajana. Pinto on valmentanut uransa aikana monia seuroja kotimaassaan Kolumbiassa sekä Costa Ricassa, Perussa, Ecuadorissa ja Venezuelassa. Hän on ollut aiemmin myös Kolumbian jalkapallomaajoukkueen päävalmentajana.
Pinto johdatti Costa Rican vuoden 2014 MM-kisoihin, joissa maa selviytyi sensaatiomaisesti aina puolivälieriin asti kaadettuaan Uruguayn, Italian ja Kreikan ja pelattuaan tasan Englannin kanssa. Puolivälierissä Alankomaat kaatoi Costa Rican vasta rangaistuspotkukilpailussa.
Pinton lempinimi on Explosivo, joka tarkoittaa räjähtävää. Lempinimi johtuu hänen tulisesta luonteestaan.
Käännös suomeksi
Juri Pimenov

| Mitalit> Maa:   Neuvostoliitto.Miesten soutu. Olympialaiset  | Mitalit> Maa:   Neuvostoliitto.Miesten soutu. Olympialaiset  | Mitalit> Maa:   Neuvostoliitto.Miesten soutu. Olympialaiset  | Maa:   Neuvostoliitto> Miesten soutu. |
| --- | --- | --- | --- |
|  Hopeaa | Moskova 1980 | kaksikko |  |
Juri Igorjevitš Pimenov (ven. Юрий Игорьевич Пименов, 29. maaliskuuta 1958 Moskova, Venäjän SFNT – 19. huhtikuuta 2019) oli Neuvostoliittoa edustanut soutaja, olympiamitalisti ja maailmanmestari.
Pimenov kilpaili perämiehettömissä kaksikoissa kaksoisveljensä Nikolain kanssa. Veljekset saavuttivat olympiahopeaa Moskovassa 1980, kolme maailmanmestaruutta ja useita muita MM-mitaleja. He kilpailivat myös Soulin 1988 ja Barcelonan 1992 kesäolympialaisissa itäblokin boikotoitua Los Angelesin 1984 olympiakisoja.
Pimenov kuoli 61-vuotiaana 19. huhtikuuta 2019.
Johanna Basford

Johanna Basford (s. 15. huhtikuuta 1983 Skotlanti) on skotlantilainen kuvittaja, joka on tullut tunnetuksi aikuisille suunnatuista värityskirjoistaan. Niistä ensimmäinen, vuoden 2013 Secret Garden, on julkaistu yli 20 kielellä ja sitä on myyty maailmanlaajuisesti 1,4 miljoonaa kappaletta.
Basford on valmistunut Dundeen yliopistoon kuuluvasta Duncan of Jordanstone College of Art and Designista vuonna 2005.
Aiheesta muualla

Johanna Basfordin kotisivut (englanniksi)
Juliana Cannarozzo

| Juliana Cannarozzo |
| --- | --- |
 Cannarozzo vuonna 2007
Henkilötiedot
Syntynyt: 27. elokuuta 1989 (ikä 35) Boston
Kansalaisuus:   Yhdysvallat
Taitoluistelija
Valmentaja(t):  Mark Mitchell Peter Johansson
Koreografi(t):  Jamie Isley Mark Mitchell
Luisteluseura:  Skating Club of Boston
Aloittanut:  1995
Juliana Cannarozzo (s. 27. elokuuta 1989) on yhdysvaltalainen taitoluistelija ja näyttelijä. Hän on kilpaillut yksinluistelijana muun muassa Junior Grand Prix Finalissa ja taitoluistelun Yhdysvaltain-mestaruuskilpailuissa.
Massachusettsissa syntynyt Cannarozzo esitti Zoe Blochin roolin Disney-elokuvassa Jääprinsessa (2005).
Aiheesta muualla

Kuvia tai muita tiedostoja aiheesta Juliana Cannarozzo Wikimedia Commonsissa
Viralliset sivut (Arkistoitu – Internet Archive) (englanniksi)
Juliana Cannarozzo Internet Movie Databasessa. (englanniksi)
Julian Wruck

Julian Wruck vuonna 2010.
Julian Wruck (s. 6. heinäkuuta 1991 Brisbane, Queensland) on australialainen kiekonheittäjä.
Wruck on opiskellut ja harjoitellut Yhdysvalloissa Texas Techin sekä UCLA:n yliopistoissa. Hänen ensimmäiset aikuisten arvokisansa olivat vuoden 2012 olympialaiset, joissa hän ei kuitenkaan selvinnyt karsinnasta loppukilpailuun.
Henkilökohtaiset ennätykset

Lähde: IAAF
Kiekonheitto: 68,16 (2013)
John Wick: Chapter 2

| John Wick: Chapter 2 |
| --- | --- |

Ohjaaja:  Chad Stahelski
Käsikirjoittaja:  Derek Kolstad
Perustuu:  Derek Kolstadin luomiin hahmoihin
Tuottaja:   Basil Iwanyk  David Leitch 
Säveltäjä:   Tyler Bates  Joel J. Richard 
Kuvaaja:  Dan Laustsen
Pääosat:   Keanu Reeves  Common  Laurence Fishburne  Riccardo Scamarcio  Ruby Rose  Lance Reddick  Peter Stormare  Bridget Moynahan  John Leguizamo  Ian McShane 
Valmistustiedot
Valmistusmaa:  Yhdysvallat
Tuotantoyhtiö:   87Eleven  Thunder Road Pictures  Summit Entertainment 
Levittäjä:  Summit Entertainment Lionsgate Microsoft Store Xfinity Streampix
Ensi-ilta:   2017-02-1010. helmikuuta 2017  
Kesto:  124 minuuttia
Alkuperäiskieli:  englanti
Budjetti:  40 miljoonaa dollaria
Tuotto:  171,5 miljoonaa dollaria
Edeltäjä:  John Wick
Seuraaja:  John Wick: Chapter 3 – Parabellum
Aiheesta muualla
IMDb
Elonet
AllMovie
Infobox OKNimi-testi OK: 
John Wick: Chapter 2 on vuonna 2017 ensi-iltansa saanut yhdysvaltalainen toimintaelokuva, jonka on ohjannut Chad Stahelski. Se on John Wick -elokuvasarjan jatko-osa elokuvalle John Wick (2014), ja sen nimiroolissa jatkaa Keanu Reeves. Muita päärooleja esittävät Common, Laurence Fishburne, Riccardo Scamarcio, Ruby Rose, Lance Reddick, Peter Stormare, Bridget Moynahan, John Leguizamo ja Ian McShane. Elokuvassa maailmanlaajuiseen palkkamurhaajien kulttiin kuulunut John Wick (Reeves) joutuu pakonomaisesti palaamaan töihin kuitatakseen verivelkansa kollegalleen.
John Wick: Chapter 2 sai ensi-iltansa 10. helmikuuta 2017. Se sai pääosin hyvän vastaanoton, ja tuotti yhteensä 171,5 miljoonaa dollaria maailmanlaajuisesti 40 miljoonan dollarin budjettia vastaan. Jatko-osa John Wick: Chapter 3 – Parabellum sai ensi-iltansa toukokuussa 2019.
Rooleissa

| 0 | 1 | 2 |
| --- | --- | --- |
|  Keanu Reeves  | … |  John Wick   |
|  Common  | … |  Cassian   |
|  Laurence Fishburne  | … |  The Bowery King   |
|  Riccardo Scamarcio  | … |  Santino D’Antonio   |
|  Ruby Rose  | … |  Ares   |
|  Lance Reddick  | … |  Charon   |
|  Peter Stormare  | … |  Abram Tarasov   |
|  Bridget Moynahan  | … |  Helen Wick   |
|  John Leguizamo  | … |  Aurelio   |
|  Ian McShane  | … |  Winston   |
|  Franco Nero  | … |  Julius   |
|  Claudia Gerini  | … |  Gianna D'Antonio   |
|  Wass Stevens  | … |  Consiglieri   |
|  Thomas Sadoski  | … |  Jimmy   |
|  David Patrick Kelly  | … |  Charlie   |
|  Peter Serafinowicz  | … |  Sommelier   |
Aiheesta muualla

John Wick: Chapter 2 Internet Movie Databasessa (englanniksi)
Joseph Liouville

| Joseph Liouville |
| --- | --- |
 Joseph Liouville
Henkilötiedot
Syntynyt: 24. maaliskuuta 1809 Saint-Omer, Ranska
Kuollut: 8. syyskuuta 1882 (73 vuotta) Pariisi, Ranska
Kansalaisuus:  ranskalainen
Koulutus ja ura
Tutkinnot:  École Polytechnique
Väitöstyön ohjaaja:  Siméon Poisson Louis Jacques Thénard
Instituutti:  École Centrale Paris École Polytechnique
Oppilaat:  Eugène Charles Catalan
Tutkimusalue:  kompleksianalyysi, differentiaaligeometria, topologia, lukuteoria, matemaattinen fysiikka
Tunnetut työt:  Liouvillen lause
Joseph Liouville (24. maaliskuuta 1809 Saint-Omer – 8. syyskuuta 1882 Pariisi) FRS FRSE FAS oli ranskalainen matemaatikko.
Liouville opiskeli École Polytechniquessä vuodet 1825–1827 ja toimi myöhemmin siellä professorina. Hänet nimitettiin Ranskan tiedeakatemian jäseneksi 1839 ja Royal Societyyn 1850.
Nykyään hänet tunnetaan lähinnä funktioteorian alaan kuuluvasta Liouvillen lauseesta. Liouville tutki myös monia muita matematiikan osa-alueita. Esimerkiksi tason analyyttisessä geometriassa on toinenkin Liouvillen lause: kartioleikkauksen C pisteestä P piirrettyjen tangenttien pituudet suhtautuvat toisiinsa kuten käyrän C tässä pisteessä olevien kaarevuussäteiden kuutiot.
Hänen työnsä differentiaaliyhtälöiden reunaehtojen parissa johti Sturm-Liouville teoriaan, jota käytetään ratkaisemaan integraaliyhtälöitä. Tämä teoria, jolla on paljon merkitystä matemaattisessa fysiikassa, kehitettiin vuosien 1829–1837 välillä. Tämä Liouvillen yhteistyö Jacques Sturmin kanssa on luultavasti tunnetuin 1800-luvun puolivälin ranskalaisen analyysin tulos.
Liouville tutki myös transsendenttilukuja. Hän konstruoi äärettömän luokan transsendenttilukuja käyttäen ketjumurtolukuja. Vuonna 1851 hän julkaisi tuloksia transsendenttiluvuista ilman riippuvuutta ketjumurtoluvuista. Liouvillen luku on 0,1100010000000000000000010000..., jossa desimaalikehitelmässä on 1 paikassa n! ja 0 muuten.
Elämänsä aikana Liouville julkaisi noin 400 tutkimusartikkelia, joista 200 käsitteli lukuteoriaa.
Liouvillen mukaan on nimetty katu Pariisissa ja kraatteri kuussa.
Joulupalmut

| Joulupalmut |
| --- | --- |
 Joulupalmu (Adonidia merrillii)
Tieteellinen luokittelu
Kunta::  Kasvit Plantae
Alakunta::  Putkilokasvit Tracheophyta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Luokka::  Yksisirkkaiset Liliopsida
Lahko::  Arecales
Heimo::  Palmukasvit Arecaceae
Suku::  Joulupalmut Adonidia  Becc.
Lajit
 Adonidia dransfieldii  Joulupalmu (Adonidia merrillii) 
Katso myös
   Joulupalmut Wikispeciesissä   Joulupalmut Commonsissa 
Infobox OKNimi-testi OK: 
Joulupalmut (Adonidia) on palmukasvien (Arecaceae) heimoon kuuluva kasvisuku. Siihen kuuluu kaksi lajia, joita tavataan Borneolla ja Filippiineillä. Yleisempi laji joulupalmu (Adonidia merrillii) esiintyy alkuperäisenä Borneolla ja Filippiineillä, harvinaisempi laji Adonidia dransfieldii vain yhdellä alueella Malesian Sabahissa. Joulupalmulajit ovat kummatkin noin 6 metriä pitkiä. Ne ovat melko samankaltaisia.
Josh Henderson

| Josh Henderson |
| --- | --- |
 Josh Henderson vuonna 2013.
Henkilötiedot
Koko nimi:  Joshua Baret Henderson
Syntynyt: 25. lokakuuta 1981 (ikä 42) Dallas, Texas, Yhdysvallat
Ammatti:  näyttelijä
Aiheesta muualla
IMDb 
Joshua Baret ”Josh” Henderson (s. 25. lokakuuta 1981) on yhdysvaltalainen näyttelijä, joka on syntynyt Texasin Dallasissa. Hän vietti suurimman osan nuoruudestaan Oklahomassa ja Texasissa. Hän valmistui Tulsan Memorial Senior High Schoolista toukokuussa 2000.
Uran alkuvaiheet

Josh Henderson osallistui vuonna 2001 Yhdysvalloissa Popstars 2 -laulukilpailuun. Hän pääsi jatkoon, koska hän ”lauloi kuin Justin Timberlake”. Henderson pääsi loppujen lopuksi kuuden voittajan joukkoon. Hänen yhtyeensä Scene23 sai levytyssopimuksen, mutta heidän levy-yhtiönsä meni konkurssiin.
Myöhemmät vaiheet

Popstars 2:n jälkeen Josh Henderson toimi näyttelijänä, laulajana ja mallina. Hän ei ikinä uskonut olevansa niin haluttu. Henderson näytteli UPN:n televisiosarjan One on One useissa tuotantokausissa. Hän  on ollut mukana myös komediasarjassa Teinitytön kasvatusopas (8 Simple Rules... for Dating my Teenage Daughter), missä hän tapasi entisen tyttöystävänsä Kaley Cuocon. Henderson on myös esittänyt Bo Rider -nimistä sotilasta Steven Bochon Kaukana kotoa -sotadraamassa. Lisäksi hän näytteli elokuvassa Unelmieni naapuri (The Girl Next Door), joka oli yleisömenestys. Henderson liittyi Täydellisten naisten näyttelijäkaartiin syksyllä 2006 Edie Brittin 18-vuotiaana veljenpoikana, Austin McCannina. Sen lisäksi hän on esiintynyt elokuvissa Step Up, Broken Bridges – Takaisin kotiin ja Fingerprints sekä televisiosarjassa 90210. Hän näytteli J. R. Ewingin poikaa John Ross Ewing III:ia Dallasin uusintasarjassa 2012–2014.
Muuta

Henderson on seurustellut poplaulaja Ashlee Simpsonin kanssa. Pari lopetti suhteensa vuonna 2004 kahden vuoden yhdessäolon jälkeen. Josh Henderson oli myös mukana Simpsonin tositelevisiosarjan, The Ashlee Simpson Show’n, muutamissa ensimmäisissä jaksoissa. Hendersonilla on kaksi nuorempaa sisarta, Hannah ja Chelsea. Hän on harrastanut nuoruudessaan paljon urheilua, kuten tanssia ja koripalloa. Hendersonilla on heterokromia, eli hänen silmänsä ovat eri väriset, toinen on sininen ja toinen vihreä.
Aiheesta muualla

Wikimedia Commonsissa on kuvia tai muita tiedostoja aiheesta .
Josh Henderson Internet Movie Databasessa. (englanniksi)
Juliet Campbell

| Mitalit> Maa:   Jamaika.Naisten yleisurheilu.MM-kilpailut  | Mitalit> Maa:   Jamaika.Naisten yleisurheilu.MM-kilpailut  | Mitalit> Maa:   Jamaika.Naisten yleisurheilu.MM-kilpailut  | Maa:   Jamaika> Naisten yleisurheilu. |
| --- | --- | --- | --- |
|  Pronssia | Stuttgart 1993 | 4×100 m |  |
|  Pronssia | Edmonton 2001 | 4×100 m |  |
| Sisäratojen MM-kilpailut  | Sisäratojen MM-kilpailut  | Sisäratojen MM-kilpailut  |  |
|  Kultaa | Lissabon 2001 | 200 m |  |
|  Hopeaa | Lissabon 2001 | 4×400 m |  |
|  Pronssia | Birmingham 2003 | 200 m |  |
Juliet Campbell (s. 17. maaliskuuta 1970, Kingston, Jamaika) on jamaikalainen entinen pikajuoksija, jonka päämatka oli 200 metrin juoksu.
Campbell karsiutui Barcelonan olympialaisissa 1992 400 metrin juoksun toisissa alkuerissä ajalla 52,12. Seuraavana vuonna hän voitti matkan NCAA-mestaruuden. Stuttgartin MM-kisoissa hän oli 400 metrin henkilökohtaisessa kilpailussa seitsemäs ajalla 51,40. Hän oli samoissa kisoissa mukana Jamaikan viestijoukkueissa, jotka sijoittuivat 4 x 400 metrin viestijuoksussa neljänneksi ja voittivat 4 x 100 metrin viestijuoksussa MM-pronssia. Atlantan olympialaisissa 1996 hän karsiutui 400 metrin välierissä ja oli 4 x 400 metrin viestissä neljäs. Kauden lopussa hän juoksi GP-finaalissa 400 metrillä viidenneksi ajalla 50,72.
Campbell karsiutui Ateenan MM-kisoissa 1997 200 metrin välierissä ajalla 22,94. Seuraavana vuonna hän voitti Keski-Amerikan mestaruuskisoissa hopeaa 200 metrillä sekä Kansainyhteisön kisoissa hopeaa 200 metrillä ja 4 x 100 metrin viestissä. Maebashin sisäratojen MM-kisoissa 1999 hän sijoittui 200 metrillä viidenneksi ja myöhemmin samana vuonna Sevillan ulkoratojen MM-kisoissa matkan kahdeksanneksi ajalla 22,64. Kauden lopussa hän juoksi GP-finaalissa seitsemänneksi. Campbell karsiutui seuraavana vuonna Sydneyn olympialaisissa alkuerissä. Lissabonin sisäratojen MM-kisoissa 2001 hän voitti kultaa 200 metrin henkilökohtaisessa kisassa ajalla 22,64 ja oli mukana Jamaikan joukkueessa, joka voitti viestissä MM-hopeaa. Edmontonin ulkoratojen MM-kisoissa hän sijoittui 200 metrillä neljänneksi ja oli voittamassa MM-pronssia 4 x 100 metrin viestissä. Kauden lopussa hän juoksi GP-finaalissa kolmanneksi.
Campbell voitti 2002 Manchesterin Kansainyhteisön kisoissa hopeaa 200 metrillä ajalla 22,54. Seuraavana vuonna hän voitti MM-pronssia Birminghamin sisäratojen MM-kisoissa. Budapestin sisäratojen MM-kisoissa 2004 hän karsiutui alkuerissä.
Ennätykset

200 metrin juoksu: 22,50 (1999)
300 metrin juoksu: 36,59 (1992)
400 metrin juoksu: 50,11 (1993)
Julius von Haast

Julius von Haast
Johann Franz Julius von Haast (1. toukokuuta 1822 Bonn – 16. elokuuta 1887 Christchurch, Uusi-Seelanti) oli saksalainen geologi, luonnontutkija ja paleontologi.
Haast opiskeli geologiaa ja mineralogiaa Bonnin yliopistossa. Hän matkusteli laajalti Euroopassa ja asettui Frankfurtiin kirjakauppiaaksi. Noin vuonna 1846 hän avioitui Antonia Johanna Caroline Schmittin kanssa. Vuonna 1858 hän ryhtyi englantilaisen laivanvarustajan Willis, Gann and Companyn bulvaaniksi ja matkusti Uuteen-Seelantiin tutkimaan saksalaisemigraation mahdollisuuksia. Näihin aikoihin Haast jäi leskeksi ja hänen 10-vuotias poikansa Robert jäi Saksaan äitinsä sukulaisten luo.
Haast saapui Aucklandiin Evening Starilla 21. joulukuuta 1858, vain päivää ennen itävaltalaista fregattia Novaraa, jonka geologiin Ferdinand Hochstetteriin Haast pian tutustui, ja heistä tuli elinikäiset ystävykset. He yhdistivät voimansa ja tekivät useita tutkimusretkiä Aucklandin lähistölle. Hochstetter palasi Eurooppaan 1859 lopulla, mutta Haast jäi viranomaisten pyynnöstä tutkimaan maan mineraalivarantoja. Helmikuussa 1861 Haast nimitettiin provinssin geologiksi ja Englannin alamaiseksi. 25. kesäkuuta 1863 Haast ja Mary Dobson vihittiin Christchurchissa, ja heille syntyi sitten neljä poikaa ja tyttö.
Haastin tehtäväksi määrättiin Canterburyn ja Nelsonin provinssien maaperän ja mineraalivarojen kartoittaminen, minkä hän myös henkilökohtaisesti teki suorittamalla lukuisia vaarallisia tutkimusretkiä provinssien kaikkiin kolkkiin. 1879 hän julkaisi tutkimuksistaan raportin Geology of the provinces of Canterbury and Westland, New Zealand.
1861 Haast perusti Canterburyyn filosofisen instituutin. Instituutista tuli suosittu, ja sen rohkaisemana Haast perusti Canterburyyn museon. Jo 1861 hän oli museoinut omia näytteitään. 1865 löydettiin eräästä suosta useita hyväkuntoisia moan luurankoja, jotka toimitettiin Haastille. Hän vaihtoi niitä eri maiden museoista saatuihin näytteisiin, jotka rikastuttivat suuresti museon kokoelmia. Nopea kasvu pakotti museon laajentamiseen, ja uusi museorakennus avattiin 1870. Haast oli valittu museon johtajaksi jo 1868.
1871 Canterburyyn perustettiin Uuden-Seelannin yliopiston alainen oppilaitos, Canterbury College, jonka geologian ja paleontologian lehtorina Haast toimi. 1876 hänet nimitettiin oppilaitoksen ensimmäiseksi geologian professoriksi, missä virassa hän toimi kuolemaansa saakka.
Haast valittiin Royal Societyn jäseneksi 1868. Vuonna 1862 hänet nimitettiin Tübingenin yliopiston filosofian kunniatohtoriksi, ja 1875 Itävallan keisari löi hänet ritariksi, mikä oikeutti hänet käyttämään nimeä von Haast.
Haast tutki luontoa laajalti. Hän nimesi useita uusia kasvilajeja, tutki lintuja ja nisäkkäitä. Hän nimesi sukupuuttoon kuolleen haastinkotkan 1872. Hänen johdollaan suoritettiin kaivauksia maorien vanhoilla asuinsijoilla, ja tärkeät etnologiset tutkimustulokset myös julkaistiin.